En pågrepet under Listhaug-demonstrasjon

En person ble pågrepet da støttespillere av innvandrings- og integreringsminister Sylvi Listhaug (Frp) støtte på motdemonstranter på Jernbanetorget i Oslo søndag ettermiddag.

En person blir tatt hånd av politiet før demonstrasjonstoget i Oslo. Thomas Olsen

Ntb

7. feb. 2016 14:09 Sist oppdatert 8. februar 2016

Politiet var møtt mannssterkt opp for å holde de to meningsgruppene fra hverandre. Om lag 75 demonstranter var møtt fram for å vise sin støtte til Listhaug under slagord som «Vi krever strengere asylpolitikk» og lignende. Mot seg hadde det møtt opp omtrent 25 motdemonstranter som med røde bannere proklamerte «Knus fascismen» og «Ingen fascister i våre gater».

En av demonstrantene ble pågrepet av politiet og vil bli bøtelagt.

— En person ble pågrepet med noe kunne brukes som et slagvåpen, men ellers har dette gått rolig for seg, sier innsatsleder Thor Langlie i Oslo politidistrikt til NTB på stedet.

Etter oppmøtet på Jernbanetorget gikk demonstrantene for Listhaug til Eidsvolls plass.

Aftenposten har gått gjennom tilfellene der Sylvi Listhaug har brukt ordet "frykt":

Les også Avviser at hun bidrar til å skape frykt i folket

Les Frank Rossaviks kommentar: